НАЦРТ

На основу члана 2. став 1. тачка 6. Закона о локалној самоуправи („Сл. гласник РС“, број 129/2007, 83/2014 – др. закон, 101/2016 – др. закон и 47/2018), члана 11. став 4 , члана 37. став 2. Закона о финансијској подршци породици са децом („Сл. гласник РС“, број 113/2017, 50/2018, 46/2021 - одлука УС, 51/2021 - одлука УС, 53/2021 - одлука УС и 66/2021), члана 50. Закона о прешколском васпитању и образовању („Сл.гласник РС“ бр 8/2010, 101/2017, 113/2017 - др. закон, 95/2018 - др. закон, 10/2019, 86/2019 - др. закон и 157/2020 - др. закон), члана 11а, став 15. Закона о ученичком и студентском стандарду („Сл.гласник РС“ бр. 18/2010, 55/2013, 27/2018 – др закон и 10/2019) члана 69 Закона о основном образовању и васпитању („Сл.гласник РС“ бр. 55/2013, 101/2017, 27/2018 – др закон) и члана 30. Статута општине Књажевац – Пречишћени текст („Сл. лист општине Књажевац“, број 6/2019), Скупштина општине Књажевац, на седници одржаној дана \_\_\_\_2021. године, доноси

**ОДЛУКУ**

**О ИЗМЕНИ И ДОПУНИ**

**ОДЛУКЕ О ФИНАНСИЈСКОЈ ПОДРШЦИ ПОРОДИЦИ СА ДЕЦОМ**

**Члан 1.**

Овом Одлуком врши се измена и допуна Одлуке о финансијској подршци породици са децом- преишћен текст („Сл. лист општине Књажевац“, број 31/2020).

**Члан 2.**

У члану 15. став 4. мења се и гласи:

„Регресирање трошкова уџбеника ученицима основних школа из овог члана врши се у пуном износу.“

**Члан 3.**

У члану 15. после става 4. додају се два нова става која гасе:

„Ученицима који су остварили право на регресирање трошкова уџбеника из буџета Републике Србије регресирају се трошкови уџбеника у делу који сноси родитељ из буџета општине.

Обавезује се основна школа да надлежном Одељењу Општинске управе достави списак ученика који су остварили право на регресирање трошкова уџбеника из буџета Републике Србије са износом средстава која сноси родитељ.“

Досадашњи став 4. постаје став 7.

**Члан 4.**

У члану 16. став 1. мења се и гласи:

„Права из члана 14. и 15. ове Одлуке остварују се по прописима о општем управном поступку.“

У истом члану став 4. се брише.

**Члан 5.**

Члан 40. мења се и гласи:

„Прaвo нa стипeндиjу за студенте из материјално угрожених породица, у склaду сa овом Одлуком, имajу студенти који редовно похађају факултет, кojи су први пут уписaни у oдрeђeну годину студија (основне академске студије, мастер академске студије и докторске академске студије) у тeкућoj шкoлскoj гoдини, кojи имajу држaвљaнствo Рeпубликe Србиje, имају пребивалиште на територији општине Књажевац односно боравиште за избегла и интерно расељена лица у години испуњења услова за стицање овог права и који имају просечну оцену у свим годинама студија најмање 7,00 и чији просек укупних месечних прихода по члану породице студента износи до 20% просечне зараде без пореза и доприноса по запосленопм у Републици Србији за период јануар – јун текуће године.“

**Члан 6.**

У члану 41. став 1. тачка 2. брише се.

**Члан 7.**

Члан 43. брише се.

**Члан 8.**

Ова Одлука ступа на снагу даном доношења и биће објављена у „Службеном листу Општине Књажевац“.

Број: 025-\_\_\_/2021-01 **ПРЕДСЕДНИК СО,**

Дана: \_\_\_\_\_.2021. године **Mарко Стојановић, с.р**

Књажевац

**О б р а з л о ж е њ е**

**уз Одлуку о измени и допуни Одлуке о финансијској подршци породици са децом**

Одлуком о финансисјкој подршци - преишћен текст („Сл. лист општине Књажевац“, број 31/2020) уређена су прaвa нa финaнсиjску пoдршку пoрoдици сa дeцoм нa тeритoриjи Општине Књажевац, нoсиoци прaвa, услoви и нaчин oствaривaњa прaвa, нaчин oбeзбeђивaњa срeдстaвa и другa питaњa oд знaчaja зa oствaривaњe oвих прaвa.

Права прописана Одлуком су: регресирање трошкова боравка деце у предшколској установи ( поудневни и целодневни боравак, исхрана, нега и превентивна заштита), регресирање трошкова боравка у предшколској установи за треће дете у породици, регресирање трошкова боравка у предшколској установи за децу из материјално угрожених породица, регресирање трошкова боравка у предшколској установи за децу избеглих, прогнаних и интерно расељених лица, регресирање трошкова боравка у предшколској установи за децу са сметњама у развоју, децу са инвалидитетом и децу без родитељског старања, поклон ученицима првог разреда основне школе, трошкови исхране за ученике основне школе, регресирање трошкова уџбеника за ученике основне школе, регресирање трошкова превоза за децу претшколског узраста који похађају припремни предшколски програм и ученике основних школа, регресирање трошкова за превоз, смештај и исхрану деце са инвалидитетом и ученика са сметњама у развоју, стипендије изузетно надареним ученицима и студентима и ученичке и студентске стипендије и накнада трошкова смештаја и исхране у Дому ученика средњих школа Књажевац.

Предлогом Одлуке врше се измене и допуне Одлуке о финансијској подршци породици са децом у делу права na регресирање трошкова уџбеника за ученике основне школе и права на стипендије студентима из материјално угрожених породица.

Што се тиче права на регресирање трошкова уџбеника за ученике основне школе, изменом Одлуке се прецизира поступак остваривања права.

Када су у питању стипендије студентима из материјално угрожених породица, овом изменом Одлуке се врши исправка техничке грешке.

Општинско веће на својој седници разматрало је нацрт одлуке и исти у складу са одредбама Одлуке о врстама прописа које доноси Скупштина општине Књажевац за које је обавезна јавна расправа и поступку и начину спровођења јавне расправе упућује на јавну расправу.

**ОПШТИНСКО ВЕЋЕ ОПШТИНЕ КЊАЖЕВАЦ**